TV7 JERUUSALEMMA UUDISED
Meie tänased teemad -
Iraani relvalaev tõestab, et Gaza on Iraani relv
Tõde palestiinlaste veemajanduse kohta
Kristlikke ja moslemi-araablasi eristav seadus teeb Iisraelis ilma
Norra YMCA boikoteerib Iisraeli poliitikat
Iisrael ravib Ukraina rahutustes haavatasaanuid
TV7 Jeruusalemma Uudistest - Shalom!
Iisraeli rahvusuudiste Arutz Sheva teatel tõestab eelmisel nädalal
Iisraeli poolt Punasel merel peatatud Gazasse suundunud Iraani relvalaev,
et Gaza on Iraani relv.
Iisraeli Mereväe eriüksused võtsid laeva oma kontrolli alla
ca 1500 km kaugusel Iisraeli rannikust.
Iraani laeval oli strateegiliselt olulisi relvi, nagu rakette.
Sudaani kaudu Gaza terrori- rühmituste poole suundunud relvade
põhisihtmärgiks olid Iisraeli tsiviilelanikud
ja nende elu häirimine.
Iiraeli kaitseministri Moshe Ya'aloni sõnul
näitas Iraan taas end maailma suurima terrorieksportijana,
otsese sihiga Lähis-Idas ebastabiilsust tekitada.
Ya'aloni sõnul on see ootuspärane, kui rikutakse rahvusvahelist õigust,
ja kasutatakse kurjasti avatud merede kaubateid.
Iraan toimetab majandusabi, relvi ja väljaõpet
piirkonna terrorirühmitustele kogu maailmas,
mille näiteks on konfiskeeritud relvalast.
Iraani valitsus esineb maailma ees petlikult leebelt,
kuid on endiselt suurim oht maailma rahule.
Iraani katse Gazasse relvi viia on lisatõend selle kohta,
et Gaza on terroristlik ühiskond, mis valmistub Iraani egiidi all
Iisraeli ründama, ütles kaitseminister Ya'alon.
Israel Ha'Yomi teatel on USA tippametnikud kinnitanud
USA armee ja luureteenistuse osalust Iraanist Gazasse suundunud
pikamaarakette vedanud laeva jälgimises.
President Obama olevat isegi käskinud USA armeel valmistuda
vajadusel relvalaeva peatamiseks.
Iraan eitab osalust relvalasti saatmises.
Relvad algselt Iraani saatnud Süüria raporteid ei kommenteerinud
ja Hamas eitas, et relvad olid teel Gazasse.
Samal päeval, kui relvalaev peatati, teatas Iraani kaitseminister
uute ballistiliste rakettide toimetamisest.
Kaks neljast uuest raketist suudavad kanda mitmeid lõhkepäid
ja Iraani väitel ulatub nende tegevusraadius Iisraelini.
Israel Today kirjutab Europarlamendi esimehe Martin Schulzi
mõne aja eest tekitatud poliitilisest meediasegadusest.
Schulzi väitel piiravat Iisrael tõsiselt palestiinlaste veesaamist.
Sõltumata parteilisest kuuluvusest ei suutnud iisraellased uskuda,
et Schulz kordas palestiinlaste räiget propagandat,
vaevumata kontrollima fakte, kusjuures ta möönis,
et ei kontrollinud asja Iisraeli juristidelt.
Vastavad faktid on kõigile soovijaile saadaval
mõttekoja BESA professori Haim Gvirtzmani uurimuses.
Selle järgi johtub PO veekriis palestiinlaste tegevusest:
vett raisatakse meelega ja hävitatakse piirkonna veeökoloogiat.
Palestiinlased keelduvad arendamast oma maaaluseid veevarusid.
Nad ei ehita desalineerimisjaamu ega paranda tohutuid lekkeid
oma veejuhtmetes.
Samuti ei ehita nad veepuhastusjaamu
ega kasta maad puhastatud kanalisatsiooniveega
või modernsete, vettsäästvate seadmetega.
Palestiinlased ei kogu ka rahvalt maksu tarbevee kasutamise eest,
mis viib tohutu raiskamiseni.
Samal ajal puurivad nad illegaalselt Iisraeli veeallikais
ja juhivad oma kanalisatsioonivee Kesk-Iisraeli orgudesse ja jõgedesse.
Lühidalt, PO kasutab vett relvana Iisraeli riigi vastu.
Nad pole huvitatud praktilistest lahendustest
palestiinlaste veepuuduse lahendamiseks,
vaid pigem veekriisi lõputust jätkumisest
ja Iisraeli laimamisest, kirjutab prof Gvirtzman.
Israel Today teatel kasutab PO sama taktikat
nn Palestiina põgenike suhtes.
Kui Iisrael on integreerinud araabiamaadest saabunud
sajad tuhanded juudi põgenikud, kelle järeltulijatele ei tule pähegi
end põgenikuks nimetada, on araablased ligi 70 aastat
meelega säilitanud palestiina araablaste
ja nende järeltulijate põgenikuelu.
Ynet News kirjutab uuest Iisraeli seadusest,
mis eristab kristlikke ja moslemiaraablasi.
Uue seaduse järgi on Iisraeli kristlikel ja moslemiaraablastel
Riiklikus Töökomitees erinevad esindused.
Palestiina Vabastusorganisatsiooni PLO juhtkonna liikme
Hanan Ashrawi sõnul püüab seadus luua
palestiinlaste seas uue tegelikkuse, mis põhineb usundil,
mitte rahvuslikul identiteedil.
Uus seadus tõstab võrdõiguslikkus- komitee liikmete arvu 5-lt 10-le
ja esimest korda on kristlastest
ja moslemitest araabia töötajate esindajail komitees eraldi kohad.
Ha'aretz tsiteeris peaminister Benjamin Netanyahu parteisse
Likudi kuuluvat Yariv Levinit,
kelle sõnul on juutidel kristlastega palju ühist,
ning kristlased on juutide loomulikud liitlased,
vastupidiselt moslemitele, kes tahavad Iisraeli seestpoolt hävitada.
Uus seadus tühistab ka mitmete keskmisest kõrgema töötusega
rahvarühmade kohad, nagu druuside, ultraortodoksi juutide
ja Etioppia juutide kohad komitees.
Iisraeli palestiinlaste juured ulatuvad 1948. aastasse
ja Iisraeli rajamisse, mil 160 000 palestiinlast jäi Iisraeli.
Täna on neid koos järeltulijatega Iisraeli 7,9 miljonilises rahvastikus
1,3 miljonit.
Iisraeli palestiinlastel on täieõiguslik kodakondsus,
nad võivad valimistel hääletada,
kuid on juba kaua kaevanud ametnike diskrimineerimise üle.
The Jerusalem Posti teatel on Norra Noorte Meeste
ja Naiste Kristlikud Ühendused ühinenud BDS-liikumisega,
mis õhutab ulatuslikku Iisraeli-vastast majandusboikotti.
BDS boikoteerib iisraellasi
ning Iisraeli asundustest lähtuvaid tooteid ja teenuseid,
et "sundida Iisraeli valitsust järgima ÜRO resolutsioone
ja lõpetama Palestiina illegaalset okupatsiooni",
nagu organisatsioon hiljuti oma norrakeelsel netilehel kirjutas.
Arutz Sheva kirjutab Iisraeli netilehe Walla raportist,
mille väitel Iisrael on hakanud andma arstiabi Ukraina kodanikele,
kes said haavata riigis toimunud rahutuste ja antisemitismi käigus.
Algatuse Ukrainas haavatasaanutele Iisraelis arstiabi andmiseks
tegi hiljuti Ukrainas Punase Poolkuu vabatahtlikuna olnud
Iisraelis asuva Kaplani haigla arst Valeria Bivitzchik.
Need olid meie tänased uudised. Shalom ja kohtumiseni!
Tõlge: Monika Jaaguri